kalixlouiis/myanmar-wikipedia-corpus huggingface dataset:
အကိုင်းအခက်များထွက်ပေါ်လာခြင်း ဘိုးနှင့်မိသားစုအပင် Quraysh tribeAbd Manaf ibn QusaiĀtikah bint Murrah‘Abd ShamsBarraHalaMuṭṭalibHashimUmayya ibn Abd Shams‘Abd al-MuttalibHarbAbu al-'AsʿĀminahʿAbd AllāhAbî ṬâlibHamzaAl-‘AbbasʾAbī Sufyān ibn HarbAl-HakamAffan ibn Abi al-'AsMUHAMMAD(Family tree )Khadija bint Khuwaylid`Alî al-MûrtdhāKhawlah bint Ja'farʿAbd AllâhMuʿāwiyahMarwan IUthman ibn AffanRuqayyahFatima ZahraMuhammad ibn al-HanafiyyahʿAli bin ʿAbd AllâhUmayyad CaliphateUthman ibn Abu-al-AasHasan al-MûjtabâHusayn bin Ali (Family tree)al-Mukhtār ibn Abī ‘Ubayd Allah al-Thaqafī(Abû‘Amra`Kaysan’îyyah)Muhammad "al-Imâm" (Abbasids) ကွဲပြားခြင်းနှင့် madh 'habs Quraysh'Abd Manaf'Abd ShamsHashimUmayya'Abdu'l-MuttalibHarbAb'l-As'Abdu'llahAbu Talibal-'AbbasMuhammadAbu sufyanal-HakamAffanFatima'Ali 'Abbasid CaiphsMu'awiyaMarwan'UthmanHasanHusainMuhammadibn HanafiyyaEarlyUmmayad CaliphsLaterUmmayad CaliphsIdrisids in N. Africa,some Zaydi Imams'AliZaynu'l-AbidinKaysaniyya SectMuhammad,al-BaqirZaydJafar,as-SadiqZaydi Isma'ilMusa,al-KazimIsma'ili FatimidCaliphate in Egypt'Ali,ar-RidaIsma'ili Shi'ismMuhammad,al-Taqi'Ali,al-HadiHasanal-AskariImam MahdiIthnā‘ashari (twelvers) ရှီအာအင်ပါယာများ မှတ်စုများ ကြည့်ရန် Abdullah ibn Saba Historical Shi'a-Sunni relations ကိုးကား ပြင်ပလင့်များ Four Centuries of Influence of Iraqî Shî‘ism on Pre-Safavid Iran Category:အစ္စလာမ်ဘာသာ၏ သမိုင်း။
thumb|စူဠာမုနိလောကချမ်းသာစေတီတော် စူဠာမုနိလောကချမ်းသာစေတီတော် သည် ရှမ်းပြည်နယ်၊ တောင်ကြီးမြို့ရှိ စေတီတော်တစ်ဆူ ဖြစ်သည်။
စေတီတော်သည် ပုဂံဒေသရှိ ကျန်စစ်သားမင်း တည်ထားကိုးကွယ်တော်မူခဲ့သည့် အာနန္ဒာဘုရား၏ မူရင်းပုံစံ အနုပညာလက်ရာများအတိုင်း အချိုးအစားကျနစွာ တည်ထားကိုးကွယ်ထားခြင်း ဖြစ်သည်။
စူဠာမုနိလောကချမ်းသာစေတီတော် တည်ဆောက်ရေးလုပ်ငန်းအကျဉ်းချုပ် (လက်ကမ်းစာစောင်) စေတီတော်၏ အချိုးအစားများ ဉာဏ်တော်အမြင့် = ၁၈၀ ပေ အထွတ်စေတီအမြင့် = ၂၀ ပေ ကွန်းတောင်အမြင့် = ၂၄ ပေ အာရုံခံတိုက်မအမြင့် = ၂၆ ပေ အာရုံခံတိုက်မအကျယ် = ၁၁၃ ပေ လိုဏ်ပတ်လမ်းအရှည် (တစ်ဖက်) = ၈၈ ပေ လိုဏ်ပတ်လမ်းအကျယ် = ၉ ပေ ဖိနပ်တော်အလျား = ၁၁၇ ပေ အထွတ်စေတီ = ၁ ဆူ တိုက်မအရံ = ၄ ဆူ ကွန်းတောင်အရံစေတီ = ၄ ဆူ မုခ်ဦးစေတီတော် = ၈ ဆူ စေတီတော်မှတ်တမ်းများ ၁၃ − ၃ − ၁၉၉၄ တွင် ပရိကမ္မမြေသန့်ခြင်း အခမ်းအနား။
၂၆− ၃ − ၁၉၉၄ တွင် ရွှေပန္နက်တော်တင်ခြင်း မင်္ဂလာအခမ်းအနား။
၁၇ −၁ ၁၁ − ၁၉၉၄ တွင် ရွှေအုတ်မြစ်တော်စီမင်္ဂလာအခမ်းအနား။
၁၄ − ၂ − ၁၉၉၅ တွင် ပထမအဆင့် မူလဌာပနာတော်သွင်းမင်္ဂလာအခမ်းအနား။
၄ − ၁ − ၁၉၉၆ တွင် ဒုတိယအဆင့် သတ္တဌာန ဌာပနာတော်သွင်းမင်္ဂလာအခမ်းအနား။
၂ − ၁၁ − ၁၉၉၆ တွင် အထက်အဆင့် ဌာပနာနှင့် ပန်းလည်တိုင် စိုက်ထူခြင်း မင်္ဂလာကို ဘုရားရှင်၏ မွေတော်၊ ဓာတ်တော်နှင့် ရဟန္တာဓာတ်တော်များအပါအဝင် ထည့်သွင်းကာ ဌာပနာခဲ့သည်။
၂၅ − ၁၁ − ၁၉၉၆ တွင် ရွှေထီးတော်တင်လှူပွဲနှင့် ဗုဒ္ဓါဘိသေက အနေကဇာတင်မဟာမင်္ဂလာအခမ်းအနားကို ကျင်းပခဲ့သည်။
၁ − ၂ − ၁၉၉၇ အထွတ်စေတီ ကြေးပြားကပ်ရွှေချ ကပ်လှူပူဇော်ခဲ့သည်။
စစ်သွေးကြွ ဆိုသည်မှာ ဘာသာရေးကိုခုတုံးလုပ်၍ လက်နက်ကိုင်ဆူပူသောင်းကျန်းမှုများကို ဖန်တီးပြီး ကမ္ဘာ့လူသားအဖွဲ့အစည်းကိုအကြောက်တရားဖြင့် သိမ်းသွင်းအုပ်ချုပ်နိုင်ရန်အတွက် အကြမ်းဖက် လက်နက်ကိုင် သွေးထွက်သံယိုတိုက်ပွဲများကို ဖော်ထုတ်ရန်ကြံစည်နေသူများ၊ လက်ရှိတိုက်ပွဲဝင်နေသူများ ၊ ထိုကဲ့သို ပြုလုပ်နေသူများအား စီမံအုပ်ချုပ် နည်းပေးလမ်းပြပြုလုပ်နေသူများနှင့် ၎င်းတို့အား ထောက်ခံအားပေးနေသူများ ကိုခေါ်ဆိုခြင်းဖြစ်သည်။
right|350px ဤသည်မှာ အက္ခရာဝလီအတိုင်း စီထားသည့် မြောက်အမေရိကတိုက်ရှိ အချုပ်အခြာအာဏာပိုင်နိုင်ငံများနှင့် အမှီအခိုနယ်မြေများ စာရင်းဖြစ်သည်။
မြောက်အမေရိကတိုက်သည် အမေရိကတိုက်၏ မြောက်ဘက်ပိုင်းရှိ တိုက်ဖြစ်ပြီး မြောက်ကမ္ဘာလုံးခြမ်းနှင့် အများစုမှာ အနောက်ကမ္ဘာလုံးခြမ်းတွင် တည်ရှိသည်။
မြောက်အမေရိကတိုက်ကို မြောက်ဘက်တွင် အာတိတ်သမုဒ္ဒရာ၊ အရှေ့ဘက်တွင် မြောက်အတ္တလန္တိတ်သမုဒ္ဒရာ၊ အရှေ့တောင်ဘက်တွင် ကာရစ်ဘီယံပင်လယ်နှင့် အနောက်ဘက်တွင် မြောက်ပစိဖိတ်သမုဒ္ဒရာတို့ဖြင့်ပိုင်းခြားထားပြီး တောင်အမေရိကတိုက်သည် ၎င်း၏ အရှေ့တောင်ဘက်တွင် တည်ရှိသည်။
NGC 1264 သည် ခရုပတ်ပုံစံ ဂလက်ဆီဖြစ်ပြီး ပါဆီးယပ် ကြယ်စုတန်းရှိ အလင်းနှစ် ၁၄၆ မီလီယံအကွာ၌ တည်ရှိသည်။
ယင်းအား ၁၈၈၄ ခုနှစ် အောက်တိုဘာ ၁၉ တွင် Guillaume Bigourdan ဆိုသူက ရှာဖွေတွေ့ရှိခဲ့သည်။
NGC 1264 သည် Perseus Cluster ၏ အဖွဲ့ဝင်တစ်ခုဖြစ်သည်။
ပြင်ပလင့်ခ် ကိုးကား Category:ပါဆီးယပ် (ကြယ်စုတန်း)။
NGC 1265 သည် ပါဆီးယပ် ကြယ်စုတန်းရှိ ရေဒီယို ဂလက်ဆီဖြစ်ပြီး Perseus Cluster ၏ အဖွဲ့ဝင်တစ်ခု ဖြစ်သည်။
ကိုးကား ပြင်ပလင့်ခ် Simbad NGC 1265 3CRR Atlas 3C 83.1B Category:ပါဆီးယပ် (ကြယ်စုတန်း)။
NGC 1267 သည် ပါဆီးယပ် ကြယ်စုတန်းရှိ အလင်းနှစ် ၂၂၀ မီလီယံ ကွာဝေးသော ဘဲဥပုံစံ ဂလက်ဆီဖြစ်ပြီး ၁၈၆၃ ခုနှစ် ဖေဖော်ဝါရီ ၁၄ တွင် Heinrich d'Arrest ဆိုသူက ရှာဖွေတွေ့ရှိခဲ့သည်။
ယင်းသည် Perseus Cluster ၏ အဖွဲ့ဝင်တစ်ခုဖြစ်သည်။
NGC 1274 သည် ကျစ်လျစ်သေးငယ်သော ဘဲဥပုံစံ ဂလက်ဆီဖြစ်ပြီ ပါဆီးယပ် ကြယ်စုတန်း၌ တည်ရှိကာ အလင်းနှစ် ၂၈၀ မီလီယံ ကွာဝေးသည်။
ယင်းအား Lawrence Parsons ဆိုသူက ၁၈၇၅ ဒီဇင်ဘာ ၄ တွင် ရှာဖွေတွေ့ရှိခဲ့ပြီး Perseus Cluster ၏ အဖွဲ့ဝင်တစ်ခုဖြစ်သည်။
ကိုးကား ပြင်ပလင့်ခ် Category:ပါဆီးယပ် (ကြယ်စုတန်း)။
ဖရန်စ္စကိုသည် ယူရေးနပ်စ်ဂြိုဟ်၏ ပုံစံအတည်တကျမရှိသော အတွင်းပိုင်းအကျဆုံး လတစ်စင်းဖြစ်သည်။
ဖရန်စ္စကိုအား ၂၀၀၃ ခုနှစ်တွင် Matthew J. Holman နှင့် Brett J. Gladman တို့အဖွဲ့က ရှာဖွေတွေ့ရှိခဲ့သည်။
ကိုးကား ပြင်ပလင့်ခ်များ Francisco profile by NASA's Solar System Exploration David Jewitt pages Uranus' Known Satellites (by Scott S. Sheppard) Ephemeris IAU-NSES Category:ယူရေးနပ်စ်ဂြိုဟ်၏ ဂြိုဟ်ရံလများ။
မာဂရတ်သည် ယူရေးနပ်စ်ဂြိုဟ်၏ ပုံစံအတည်တကျမရှိ ဂြိုဟ်ရံလတစ်စင်းဖြစ်ပြီး Scott S. Sheppard ဆိုသူက ၂၀၀၃ ခုနှစ်တွင် ရှာဖွေတွေ့ရှိခဲ့သည်။
ယင်းအား ယာယီအမည် S/2003 U 3 ဟုပေးခဲ့ပြီး Uranus XXIII ဟူ၍ အတည်ပြုခဲ့သည်။
ဝေးကွာသော နောင်အနာဂတ်ကာလတွင် မာဂရတ်သည် ယူရေးနပ်စ်ဂြိုဟ်စနစ်မှ တွန်းထုတ်ခြင်းခံရနိုင်သည်။
ကိုးကား ပြင်ပလင့်ခ်များ Margaret Profile by NASA's Solar System Exploration David Jewitt pages Uranus' Known Satellites (by Scott S. Sheppard) Ephemeris IAU-NSES Category:ယူရေးနပ်စ်ဂြိုဟ်၏ ဂြိုဟ်ရံလများ။
ဂျမား အာမက် ဟာရှော့ဂျီ (English pronunciation: ; ) (၁၃၊ အောက်တိုဘာ၊ ၁၉၅၈ – ၂၊ အောက်တိုဘာ၊ ၂၀၁၈) သည် ဆော်ဒီအာရေဗျ ဂျာနယ်လစ်၊ စာရေးဆရာနှင့် အယ်လ်-အာရပ် သတင်းဌာန၏ အထွေထွေမန်နေဂျာနှင့် အယ်ဒီတာချုပ်ဟောင်းတစ်ဦး ဖြစ်သည်။
ဟာရှော့ဂျီသည် ၂၀၁၇၊ စက်တင်ဘာလတွင် ဆော်ဒီအာရေဗျမှ ထွက်ခွာခဲ့ပြီး ကိုယ့်သဘောနဲ့ကိုယ် ပြည်နှင်ဒဏ်ကျခံမှုလုပ်ခဲ့သည်။
ဆော်ဒီအစိုးရမှ သူ့ကို တွစ်တာမှ ပိတ်ပင်ခဲ့သည်ဟု ဆိုပြီး နောက်ပိုင်းတွင် ဆော်ဒီအာရေဗျ အိမ်ရှေ့မင်းသား မိုဟာမက်ဘင်ဆော်လမန်နှင့် ဘုရင် ဆော်လမန်တို့ကို ဝေဖန်ရေး သတင်းဆောင်းပါးများကို ရေးသားခဲ့သည်။
ဟာရှော့ဂျီသည် ဆော်ဒီဦးဆောင်သော ယီမင်ပြည်တွင်းရေးစွက်ဖက်မှု ကို ဆန့်ကျင်သည်။
ဟာရှော့ဂျီသည် အစ္စတန်ဘူလ်မြို့ရှိ ဆော်ဒီအာရေဗျ ကောင်စစ်ဝန်ရုံးသို့ အောက်တိုဘာလ ၂ရက်နေ့ ၂၀၁၈တွင် ဝင်သွားခဲ့ပြီး အဆောက်အအုံတွင်းမှ ပြန်ထွက်မလာခဲ့ပါ။
အာမစ်သတင်းမှ ကောင်စစ်ဝန်ရုံးအတွင်း၌ ဟာရှော့ဂျီအသတ်ခံလိုက်ရပြီး ကိုယ်ခန္ဓာအစိတ်အပိုင်းများ ဖြတ်တောက်ခံရကြောင်း ရေးသားခဲ့ပြီးနောက် အောက်တိုဘာ ၁၅ရက်နေ့တွင် တူရကီအရာရှိများနှင့် ဆော်ဒီအရာရှိများက ကောင်စစ်ဝန်ရုံးအတွင်းရှာဖွေခဲ့သည်။
ကနဦးအစပိုင်း၌ ဆော်ဒီအစိုးရမှ သေဆုံးမှုသတင်းကို ငြင်းဆန်ခဲ့ပြီး ဟာရှော့ဂျီသည်း အသက်ရှင်လျက် ကောင်စစ်ဝန်ရုံးမှ ထွက်ခွာသွားသည်ဟု အခိုင်အမာဆိုခဲ့သည်။
သို့သော် အောက်တိုဘာ ၂၀ရက်တွင် ဟာရှော့ဂျီသည် ကောင်စစ်ဝန်ရုံးအတွင်း သေဆုံးခဲ့သည်ကို ဝန်ခံခဲ့ပြီး သူသည် တိုက်ခိုက်မှုတခုအတွင်း အသတ်ခံ ခဲ့ရသည်ဟု ထုတ်ပြန်ခဲ့သည်။
ပင်းတလဲ ဆိုသည်မှာ အောက်ပါတို့အနက် တစ်ခုခု ဖြစ်နိုင်သည်။
လူပုဂ္ဂိုလ် ပင်းတလဲမင်း - တောင်ငူဘုရင် ကျေးရွာများ ပင်းတလဲရွာ၊ ဝမ်းတွင်းမြို့နယ် ပင်းတလဲရွာ၊ မင်းဘူးမြို့နယ် ပင်းတလဲရွာ၊ ဆိပ်ဖြူမြို့နယ် ပင်တလဲရွာ၊ ပင်လောင်းမြို့နယ် ပင်တလဲ (မြောက်)ရွာ၊ ပင်လောင်းမြို့နယ် ပင်တလဲ (နောက်)ရွာ၊ ပင်လောင်းမြို့နယ်။
NGC 1279 သည် နှစ်ဘက်ခုံး ဂလက်ဆီဖြစ်ပြီး နဂါးငွေ့တန်း ဂလက်ဆီမှ အလင်းနှစ် ၃၂၄ မီလီယံ ကွာဝေးသော ပါဆီးယပ် ကြယ်စုတန်း၌ တည်ရှိသည်။
အချင်းအားဖြင့် အလင်းနှစ် ၁၁၀,၀၀၀ ရှည်ပြီး Perseus Cluster ၏ အဖွဲ့ဝင်တစ်ခု ဖြစ်သည်။
ယင်းအား ၁၈၇၆ ခုနှစ် ဒီဇင်ဘာ ၁၂ တွင် နက္ခတ္တပညာရှင် John Louis Emil Dreyer ဆိုသူက ရှာဖွေတွေ့ရှိခဲ့သည်။
http://cseligman.com/text/atlas/ngc12a.htm#1279 ကိုးကား Category:ပါဆီးယပ် (ကြယ်စုတန်း)။
ဇော်ဝင်း (သစ်ထွင်း)သည် မန္တလေးမြို့ရှိ ပန်းချီဆရာ တစ်ဦးဖြစ်သည်။
နာမည်ရင်းမှာ ဇော်ဝင်းဖြစ်ပြီး အဖ သခင်သိုက်ထွန်း(မြောင်းမြ)နှင့် အမိ ဒေါ်ပိုက်စိန်တို့မှ ဧရာဝတီတိုင်းဒေသကြီး၊ ဘိုကလေးမြို့နယ်၊ ကျိုက်ပိကျေးရွာ၌ ၁၉၄၄-ခုနှစ်၊ နိုဝင်ဘာလ (၇)ရက်၊ နေ့တွင် ဖွားမြင်သည်။
မွေးချင်းမောင်နှမ သုံးဦး ရှိသည့်အနက် သားဦးဖြစ်သည်။
အမည်တွင် (သစ်ထွင်း)ဟု ဂုဏ်ပုဒ်တတ်ရခြင်းမှာ ပန်းချီကားတစ်ခုကို လက်နှင့်မဆွဲဘဲ ခဲ၊ ဇင့် ဘလောက်များကဲ့ သစ်သားပြားပေါ်တွင် လိုချင်သလို သစ်ကို ထွင်းပြီး စက္ကူပေါ်တွင် ဆေးရောင်တစ်ရောင်ခြင်းအတွက် ပုံနှိပ်သလို ရိုက်နှိပ်ရသော အတတ်ကို ကျွမ်းကျင်သောကြောင့် ဖြစ်သည်။
ပညာသင်ဘဝ ၁၉၆၃-ခုနှစ်တွင် အခြေခံပညာ အထက်တန်းအောင်မြင်ခဲ့ပြီး ရန်ကုန်မြို့ရှိ ပန်းချီပန်းပုကျောင်းသို့ ဆက်လက် ပညာဆည်းပူးခဲ့သည်။
၁၉၉၂-ခုနှစ်တွင် တရုတ်ပြည်၊ ဘေဂျင်းမြို့ရှိ ဗဟိုအနုပညာအကယ်ဒမီကျောင်းသို့ တက်ရောက်ခဲ့သည်။
သင်ကြားခဲ့သောဆရာများ ဦးမျိုးသန့်၊ ဦးလွန်းကြွယ်၊ Mတင်အေး၊ ဦးသိန်းဟန်၊ ဦးအောင်သွင်၊ ကူယွမ်ပါမောက္ခ(တရုတ်)၊ ရန်ရှင်းရန့်(တရုတ်)၊ ဖန်းထောင်(တရုတ်)၊ ပါမောက္ခလီဟုန်ရင်(တရုတ်)နှင့် မြင်ဆရာ၊ ကြားဆရာများ။
ထမ်းဆောင်ခဲ့ဘူးသော ဌာနနှင့် ရာထူးများ (၁၉၇၁-၁၉၇၃)ခုနှစ်တွင် ရန်ကုန်မြို့၊ ငွေစာရင်းရုံး၌ စာရင်းစစ် အဆင့်(၂) အဖြစ် တာဝန်ထမ်းဆောင်ခဲ့သည်။
(၁၉၇၄-၁၉၉၀) ခုနှစ်အထိ မန္တလေးပန်းချီပန်းပုကျောင်း၌ ပန်းချီနည်းပြအဖြစ် တာဝန်ယူခဲ့သည်။
(၁၉၉၀-၁၉၉၈)ခုနှစ်အထိ မန္တလေးပန်းချီပန်းပုကျောင်း၌ ကျောင်းအုပ်အဖြစ် တာဝန်ထမ်းဆောင်ခဲ့သည်။
(၁၉၉၈-၂၀၀၀)ခုနှစ်အထိ ရန်ကုန်မြို့၊ ယဉ်ကျေးမှုတက္ကသိုလ်၌ ကထိက တာဝန်ယူခဲ့သည်။
(၂၀၀၀-၂၀၀၂)ခုနှစ်အထိ မန္တလေးမြို့၊ ယဉ်ကျေးမှုတက္ကသိုလ်၌ ကထိက တာဝန် ဆက်လက်ထမ်းဆောင်ခဲ့သည်။
မိသားစု ဇနီးမှာ ဒေါ်ခင်နှင်းဆွေ ဖြစ်ပြီး ဦးဇေယျာဦးနှင့် ဦးဇေယျာအေး(ဒု-နည်းပြ၊ ပန်းချီပန်းပုကျောင်း၊ မန္တလေးမြို့)ဟူသော သားနှစ်ဦးရှိသည်။
သွားရောက်ခဲ့သော နိုင်ငံများ (၁၉၆၄-၆၇) တရုတ်ပြည်သူ့သမ္မတနိုင်ငံ (၁၉၉၁-၉၂) တရုတ်ပြည်သူ့သမ္မတနိုင်ငံ (၂၀၁၂) အိန္ဒိယသမ္မတနိုင်ငံ (၂၀၁၂)နီပေါနိုင်ငံ (၂၀၁၆)စင်ကာပူနိုင်ငံ ထုတ်ဝေခဲ့သော စာအုပ်များ ခဲပုံကြမ်း (၁၀၀) ဇော်ဝင်း(သစ်ထွင်း) အတ္ထုပ္ပတ္တိအကျဉ်း သစ်ထွင်းပုံနှိပ်ပန်းချီ ပန်းချီကားထဲက ရတနာပုံ မင်ခြစ်ပန်းချီ ခဲရှုခင်း (၁၀၀) ဒုတိယတွဲ ကျွန်တော်တစ်သက်လုံးဆွဲခဲ့သော ခဲပန်းချီ(၂၀၁၆။
ဇွန်လ) ကျွန်တော်တစ်သက်လုံးဆွဲခဲ့သော ခဲပန်းချီ(၂၀၁၆။
ဇွန်လ) ကိုးကား Category:၁၉၄၄ မွေးဖွားသူများ Category:မြန်မာ ပန်းချီဆရာများ။
နိုင်ငံတော်ပရိယတ္တိသာသနာ့တက္ကသိုလ် (မန္တလေး) သည် မြန်မာနိုင်ငံ၊ မန္တလေးမြို့တွင် တည်ရှိသည့် ဗုဒ္ဓဘာသာတက္ကသိုလ်တစ်ခု ဖြစ်သည်။
ရဟန်းသံဃာများကို ပိဋကတ်၊ ပါဠိ၊ မြန်မာစာနှင့် သာသနာပြုလုပ်ငန်းများကို သင်ကြားပေးလျက်ရှိသည်။
တက္ကသိုလ်ကို ၁၉၈၆ ခုနှစ်၊ ဩဂုတ်လ၊၂၁ ရက်နေ့တွင် ဖွင့်လှစ်ခဲ့သည်။
တက္ကသိုလ်မှ Bachelor of Arts (သာသနတက္ကသီလဓမ္မာစရိယ)၊ Master of Arts (သာသနတက္ကသီလမဟာဓမ္မာစရိယ)၊ Ph.D (သာသနတက္ကသီလဓမ္မပါရဂူ) စသည့် ဘွဲ့ဒီဂရီများကို ပေးအပ်သည်။
၂၀၁၈ ခုနှစ်တွင် ဗုဒ္ဓဘာသာရဟန်းများအား ဘွဲ့ပေါင်း ၅၁ ခု ပေးအပ်ခဲ့ပြီး ဖြစ်သည်။
ပြခန်း ကိုးကား Category:မြန်မာနိုင်ငံရှိ ဗုဒ္ဓဘာသာ Category:မန္တလေးတိုင်းဒေသကြီးအတွင်းရှိ တက္ကသိုလ်များ Category:ဗုဒ္ဓဘာသာ တက္ကသိုလ်နှင့် ကောလိပ်များ။
နိုင်ငံတော်ပရိယတ္တိသာသနာ့တက္ကသိုလ် (ရန်ကုန်) သည် ရန်ကုန်မြို့တွင် တည်ရှိသည့် ဗုဒ္ဓဘာသာတက္ကသိုလ်တစ်ခု ဖြစ်သည်။
ထိုတက္ကသိုလ်တွင် ဗုဒ္ဓဘာသာရဟန်းတော်များကို ပိဋကတ်၊ ပါဠိ၊ မြန်မာစာ၊အင်္ဂလိပ်နှင့် သာသနာပြုလုပ်ငန်းများကို သင်ကြားပေးလျက် ရှိသည်။
တက္ကသိုလ်ကို ၁၉၈၆ ခုနှစ်၊ ဇွန်လ ၂၆ ရက်တွင် ဖွင့်လှစ်ခဲ့သည်။
တက္ကသိုလ်မှ သာသနတက္ကသီလဓမ္မာစရိယ(B.A Buddhism) ၊ သာသနတက္ကသီလမဟာဓမ္မာစရိယ M.A(Buddhism) သာသနတက္ကသီလဓမ္မပါရဂူ (Ph-D) ဘွဲ့ဒီဂရီများကို ပေးအပ်သည်။
၂၀၁၈ ခုနှစ်တွင် ဗုဒ္ဓဘာသာရဟန်းများအား ဘွဲ့ ၁၂၈ ခု ပေးအပ်ခဲ့ပြီး ဖြစ်သည်။
တက္ကသိုလ်သို့ တက်ရောက်လိုသော ရဟန်းတော်များသည် အနည်းဆုံး သက်တော်(၃၀)ဝါတော်(၁၀)ဝါအတွင်းဖြစ်ရပြီး ဥပဓိသမ္ပတ္တိနှင့်ပြည့်စုံကာ သကျသီဟ၊စေတီယင်္ဂဏစာသင်တန်းနှင့် ပထမကြီးတန်း တစ်ခုခု အောင်မြင်သော အရှင်မြတ်များကို သာသနတက္ကသီလဓမ္မာစရိယတန်းအတွက် ဝင်ခွင့်ခေါ်ယူခဲ့သည်။
သာသနတက္ကသီလမဟာဓမ္မာစရိယတန်းသို့ တက်ရောက်လိုသော ရဟန်းတော်များသည် သက်တော်(၃၅)နှစ် ဝါတော် (၁၅)ဝါအတွင်းဖြစ်ရပြီး သကျသီဟ၊ စေတီယင်္ဂဏစာချတန်းနှင့် သာသနဓဇဓမ္မာစရိယတစ်ခုခု အောင်မြင်ထားရမည်ဖြစ်သည်။
စာသင်နှစ်များပြီးဆုံး၍ ဘွဲ့ယူစာတမ်းတင်ပြီးနောက် နယ်စပ်နှင့်တောင်တန်းဒေသသို့ သာသနာပြုနှစ်နှစ် တာဝန်ထမ်းဆောင်ပြီးမှ ဘွဲ့တံဆိပ်များ ပေးအပ်ချီးမြှင့်ခဲ့ပါသည်။
မိုလန်းသည် အရှေ့တောင်အာရှရှိ တောင်တစ်ခု ဖြစ်သည်။
အိန္ဒိယနိုင်ငံ၏ နာဂလန်းပြည်နယ် (Nagaland) နှင့် မြန်မာနိုင်ငံ၏ စစ်ကိုင်းတိုင်းဒေသကြီး နယ်စပ်တွင် တည်ရှိသည်။
၃၀၈၈ မီတာ (၁၀၁၃၁ ပေ) မြင့်သည်။
မိုလန်းတောင်သည် အရှေ့တောင်အာရှရှိ မီတာ ၁၅၀၀ ကျော်မြင့်သည့် တောင်များထဲမှ တစ်ခုလည်း ဖြစ်သည်။
တောင်သည် နာဂလန်းဒေသ၊ မဲလုရိမြို့ (Meluri) အရှေ့တောင်ဘက်တွင် ကီလိုမီတာ ၂၀ ခန့် မြင့်တက်နေသည်။
ဇိုးလန့်တောင် သည် ဘင်္ဂလားဒေ့ရှ် − မြန်မာနယ်စပ်တွင် တည်ရှိသည့် တောင်တစ်ခု ဖြစ်သည်။
ဝေါဟာရသမိုင်း Bawn ဘာသာစကားတွင် ဇိုး (Zow) သည် မိဇို(Mizo) ဟု အဓိပ္ပာယ်ရသည်။
မိဇိုသည် အိန္ဒိယစကား မိဇိုရမ် (Mizoram) မှ ဆင်းသက်လာသည့် ဝေါဟာရတစ်ခု ဖြစ်သည်။
တောင်ထိပ်အပေါ်သို့ ၂၀၀၅ ခုနှစ်တွင် ဘင်္ဂလားဒေ့ရှ် စွန့်စားသူများ ဖြစ်ကြသည့် Subrata Das Nitish နှင့် Bijoy Shankar Kar တို့သည် တက်ရောက်နိုင်ခဲ့ကြသည်။
၂၀၀၇ ခုနှစ်တွင် သူတို့ပင် နောက်တစ်ကြိမ် တက်ခဲ့ကြပြန်သည်။
GPS ကိရိယာပါမသွားသည့်အတွက် တောင်၏ အမြင့်ကိုမူ မတိုင်းတာနိုင်ခဲ့ပေ။
၂၀၁၂ ခုနှစ်၊ ဇန်နဝါရီလ ၁၂ ရက်နေ့တွင် Banga Trek အဖွဲ့သားများ ဖြစ်ကြသည့် Tashdid Rezwan Mugdho, T arikul Alom Sujon, Salehin Arshady နှင့် S.M. Mainul တို့သည် တောင်ထိပ်ပေါ်သို့ တတိယမြောက်တက်ရောက်ခဲ့သည့် အဖွဲ့လည်း ဖြစ်သည်။
သူတို့သည်လည်း တောင်၏ အမြင့်နှင့် တည်နေရာကို သမားရိုးကျထုံးစံအတိုင်း တိုင်းတာခဲ့သည်။
ထိုအဖွဲ့၏ အဖွဲ့ဝင်နှစ်ဦးဖြစ်သည့် Mugdho နှင့် Sujon တို့သည် Bandarban သို့ ပြန်ရာလမ်းတွင် ဘတ်စကားတိုက်မှုဖြစ်ပြီး သေဆုံးခဲ့သည်။
အခြားနှစ်ဦး ဖြစ်သည့် Salehin နှင့် Mainul တို့မှာမူ ပြင်းထန်စွာ ထိခိုက်ဒဏ်ရာ ရခဲ့ကြသည်။
ထိုတောင်ပေါ်သို့ Shahzaman Chowdhury Hira ဦးဆောင်သည့် အဖွဲ့သည် ၂၀၁၃ ခုနှစ်၊ အောက်တိုဘာလ ၁၃ ရက်နေ့တွင် တက်ရောက်ခဲ့သည်။
ထိုအဖွဲ့သည် တောင်ပေါ်သို့ တတိယမြောက်တက်ရောက်သည့်အဖွဲ့ ဖြစ်ခဲ့သည်။
ထိုအဖွဲ့တွင်အဖွဲ့ဝင် ခြောက်ဦးပါသည်။
ထိုအဖွဲ့ဝင်များမှာ Sharfaraj Hussain Jony , Sidratul Afia Mohona, Mahbubur Rahman, Abdullah Anas Oni and Baqui Billah Milon တို့ ဖြစ်ကြသည်။
ထိုအဖွဲ့ဝင်ခြောက်ဦးတွင် တစ်ဦးမှာ အမျိုးသမီးဖြစ်ပြီး တောင်ပေါ်သို့ တက်ရောက်နိုင်သည့် ပထမဆုံးသော အမျိုးသမီး ဖြစ်ခဲ့သည်။
ထို့နောက်တွင် အခြားသော အဖွဲ့များသည်လည်း တောင်ပေါ်သို့ တက်ရောက်နိုင်ခဲ့သည်။
ရိဒ်တောင် သည် မြန်မာနိုင်ငံရှိ တနင်္သာရီတောင်တန်း၏ တောင်တစ်ခု ဖြစ်သည်။
တောင်သည် တနင်္သာရီအမျိုးသားဥယျာဉ်တွင် မြင့်တက်သွားသည်။
AIT News; Myanmar army discover Thai Black Hawk helicopter crash location ပထဝီသွင်ပြင် တောင်သည် တနင်္သာရီဒေသ၏ လူမနေထိုင်သည့် ကြီးမားသည့် ဧရိယာတစ်ခု ဖြစ်သည်။
သစ်တောများ ထူထပ်သည်။
ထိုင်းနိုင်ငံနှင့် နယ်ခြားစည်းမှ အနောက်ဘက် ၁.၄ ကီလိုမီတာအကွာတွင် တည်ရှိသည်။
နီးစပ်ပြီး သိသာသည့် တောင်ထိပ်၏ အမြင့်သည် ၁၄၃၁ ကီလိုမီတာ ရှိသည်။
GoogleEarth မြန်မာနိုင်ငံဘက်မှ Natthi ရွာသည် ၂၆ ကီလိုမီတာအကွာတွင် တည်ရှိပြီး အနီးစပ်ဆုံးလူနေထိုင်သည့် နေရာဖြစ်သည်။
သမိုင်း ၂၀၁၁ ခုနှစ်၊ ဇူလိုင် ၁၉ ရက်နေ့တွင် ထိုင်းတော်ဝင်တပ်မတော်၏ UH-60 Black Hawk ဟယ်လီကော်ပတာသည် ရိဒ်တောင်တန်းတွင် ပျက်ကျခဲ့ပြီး လူ (၉) ဦးသေဆုံးခဲ့သည်။
Thailand helicopter crash - The Seattle Times ကိုးကား Category:မြန်မာနိုင်ငံရှိ တောင်များ။
မိတ္တဝိန္ဒက သည် ဗုဒ္ဓဝင်ပုဂ္ဂိုလ်တစ်ဦး ဖြစ်ပြီး ဒသကနိပါက်၊ မဟာမိတ္တဝိန္ဒက (စတုဒွါရ) ဇာတ်တွင် မိတ္တဝိန္ဒက၏ ဇာတ်ကြောင်းကို ဖော်ပြသည်။
မိတ္တဝိန္ဒက၏ ကြီးမားသော အကုသိုလ်ကံသည် သူ၏ ဘဝအား အရှင်လတ်လတ်ငရဲသားအဖြစ်သို့ ရောက်စေခဲ့သည်။
သမိုင်းကြောင်း မိတ္တဝိန္ဒကသည် ငွေကျပ်တစ်ထောင်ဖြင့် အရင်းအနှီးပြု၍ စီးပွားရေးလုပ်ရာ တစ်သိန်းနှစ်သောင်း အမြတ်ရခဲ့၏။
ထို့နောက် သမုဒ္ဒရာပင်လယ်ပြင်ကို ကူးကာ ကူးသန်းရောင်းဝယ်ရန် စီစဉ်၏။
ထိုအခါ သောတာပန်မိခင်သည် တားမြစ်သည်။
သို့သော် မိတ္တဝိန္ဒကသည် မိခင်၏ စကားကို နားထောင်ခြင်း အလျဉ်းမပြုဘဲ မိခင်ဖြစ်သူကိုပင် မောင်းမဲကာ ကုန်သွယ်ထွက်လေ၏။
ကုန်ကူးထွက်သောအခါ လှေသည် ပျက်စီးလေ၏။
ထိုအခါ မိတ္တဝိန္ဒကသည် ကျွန်းတစ်ခု ရောက်သွားလေ၏။
ထိုကျွန်းတွင် နတ်သမီး (ဝေမာနိကပြိတ္တာမ) လေးယောက်နှင့် တွေ့လေ၏။
ထိုနတ်သမီးတို့သည် ကိုသိုလ်ကံတစ်လှည့် အကုသိုလ်ကံကိုတစ်လှည့် ခံစားနေရသူများ ဖြစ်၏။
ထိုနတ်သမီးတို့နှင့် နေ့အချိန်တွင် ပျော်ပါး၏။
ညအချိန်တွင် ပြိတ္တာမတို့သည် အကုသိုလ်အကျိုးကို ခံစားရပေမည် ဖြစ်သဖြင့် မိတ္တဝိန္ဒကအား စောင့်နေရန် ပြော၏။
သို့သော် မိတ္တဝိန္ဒကသည် စောင့်မနေဘဲ နောက်တစ်ဦးသို့ ထွက်ခွာသွား၏။
ထိုကျွန်းတွင်လည်း ယခင်နည်းတူ နတ်သမီး (ဝေမာနိကပြိတ္တာမ) ရှစ်ဦးကို တွေ့ပြန်၏။
ထို့နောက် နောက်တစ်ကျွန်းသို့ ထွက်လာပြန်ရာ နတ်သမီး (ဝေမာနိကပြိတ္တာမ) တစ်ဆယ့်ခြောက်ဦးနှင့် တွေ့ပြန်၏။
ထို့နောက် နောက်တစ်ကျွန်းသို့ ထွက်လာခဲ့ပြန်၏။
ထိုအခါ သုံးဆယ့်နှစ်ယောက်နှင့် တွေ့ခဲ့၏။
ထိုနတ်သမီးတို့ဖြင့် ပျော်ပါးပြီးနောက် နောက်ထပ်တစ်ကျွန်းသို့ ထွက်လာခဲ့ပြန်၏။
ဤတစ်ကြိမ်တွင် မိတ္တဝိန္ဒကအား မိခင်အား ပြစ်မှားခဲ့သည့် အကုသိုလ် မုချအကျိုးပေးတော့မည် ဖြစ်၏။
ယခုရောက်လာသည့် ကျွန်းတွင် မိတ္တဝိန္ဒကသည် ခေါင်းတွင် နတ်ပန်းများ ပန်ထားသည့် သူတစ်ဦးကို မြင်လေ၏။
ထိုအခါ မိတ္တဝိန္ဒကသည် ထိုခေါင်းပေါ်ရှိ နတ်ပန်းအား မိမိအားပေးရန် တောင်း၏။
ထိုသို့ မိတ္တဝိန္ဒက တောင်းနေသည့် နတ်ပန်းဆိုသည်မှာ ငရဲအကျခံနေရသည့် သူတစ်ဦး၏ ခေါင်းပေါ်ရှိ သင်တုန်းဓားစက်တစ်ခုသာ ဖြစ်၏။
မိတ္တဝိန္ဒကသည် အကုသိုလ်က အကျိုးပေးတော့မည် ဖြစ်သဖြင့် သင်တုန်းဓားစက်ကို နတ်ပန်းအဖြစ် မြင်နေခြင်း ဖြစ်၏။
ထို့နောက် ငရဲအကျခံနေရသည့် ငရဲသားသည် မိတ္တဝိန္ဒကအား နတ်ပန်းမဟုတ်ဘဲ သင်တုန်းဓားစက် ဖြစ်သည်ဟု ပြော၏။
မိတ္တဝိန္ဒကလည်း နတ်ပန်းအဖြစ်သာ မြင်နေပြီး ပေးရန်ပြောဆိုနေသဖြင့် ပြောလေ၏။
ထိုအခါ ငရဲသားသည် မိမိခေါင်းပေါ်ရှိ သင်တုန်းဓားစက်ကို ချွတ်ကာ ပေးလေ၏။
မိတ္တဝိန္ဒကသည် ခေါင်ပေါ်တွင် တပ်ဆင်လိုက်သည်နှင့် တစ်ပြိုင်နက် ခေါင်းတွင် သွေးတို့သည် ဖြာကျလာပြီး နှိပ်စက်လေ၏။
ထိုအခါမှ မိတ္တဝိန္ဒကသည် သင်တုန်းဓားစက်မှန်း သိလေ၏။
ထိုသို့ဖြင့် မိတ္တဝိန္ဒကသည် လူ့ဘဝအဖြစ်နှင့်ပင် အကုသိုလ်ကံ၏ အကျိုးကြောင့် ငရဲခံခဲ့ရပေသည်။
ဆက်စပ်ဖတ်ရှုရန် ငရဲပန်းကို ရွှေပန်းထင် ကိုးကား Category:ဗုဒ္ဓဝင် ပုဂ္ဂိုလ်များ။
အာရှပေါင်းစည်းရေးဖလားဘောလုံးပြိုင်ပွဲ သည် အာရှ ဘောလုံးအဖွဲ့ချုပ် မှ နိုင်ငံတကာခြေစမ်းပွဲဖိတ်ခေါ်ကျင်းပရန် အခွင့်အလမ်းနည်းပါးနေသော အာရှနိုင်ငံများအတွက် ရည်ရွယ်ပြုလုပ်နေသည့် နိုင်ငံတကာဘောလုံးပြိုင်ပွဲများထဲမှ တစ်ခု ဖြစ်သည်။
ယင်းပြိုင်ပွဲသည် ၂၀၁၄ ခုနှစ်တွင် နောက်ဆုံးကျင်းပကာဖျက်သိမ်းခဲ့သည့် အာရှစိန်ခေါ်ခြင်းဖလားပြိုင်ပွဲ နောက် ကျင်းပသောဘောလုံးပြိုင်ပွဲလည်းဖြစ်သည်။
သို့သော် ၂၀၂၆ ခုနှစ်မှစတင်ပြီး ကမ္ဘာ့ဖလားဘောလုံးပြိုင်ပွဲအာရှဇုန်ခြေစစ်ပွဲကျင်းပပုံပြောင်းလဲမှုကြောင့် ၂၀၂၃ ခုနှစ် နိုဝင်ဘာလ ၂၇ ရက်နေ့တွင် အာရှဘောလုံးအဖွဲ့ချုပ်မှ အာရှပေါင်းစည်းရေးဖလားဘောလုံးပြိုင်ပွဲကို ဆက်လက်မကျင်းပတော့ရန် ဆုံးဖြတ်ခဲ့သည်။
ရလဒ်များ နှစ်အိမ်ရှင်ဗိုလ်လုပွဲတတိယနေရာလုပွဲအသင်းအရေအတွက်ချန်ပီယံရလဒ်ဒုတိယတတိယရလဒ်စတုတ္ထ၂၀၁၆အသေးစိတ်၁–၀၃–၂၇၂၀၂၀ အသေးစိတ်ကိုရိုနာဗိုင်းရပ်စ်ကပ်ရောဂါကြောင့် ဖျက်သိမ်း အအောင်မြင်ဆုံးအသင်းများ အသင်း ချန်ပီယံ ဒုတိယ တတိယ စတုတ္ထ ၁ (၂၀၁၆) ၁ (၂၀၁၆) ၁ (၂၀၁၆) ၁ (၂၀၁၆) ပါဝင်ယှဉ်ပြိုင်ခဲ့သောနိုင်ငံများ Teams ၂၀၁၆ ၂၀၂၀(ဖျက်သိမ်းခဲ့) × x ၀ ‡ x ၀ 4th x ၁ 3rd x ၁ 2nd x ၁ GS x ၁ 1st x ၁ × x ၀ GS x ၁ GS x ၁ ကိုးကား Category:အာရှပေါင်းစည်းရေးဖလားပြိုင်ပွဲ။
နေရီရီ သည် စာရေးဆရာ ပီမိုးနင်း၏ ကျော်ကြားသည့် ဝတ္ထုစာအုပ်တစ်ခု ဖြစ်သည်။
Charle Gravice ၏ Just a Girl ဝတ္ထုကို မှီး၍ ရေးထားသည့် ဝတ္ထုကောင်းတစ်ခု ဖြစ်သည်။
ဝတ္ထုဇာတ်လမ်း နေဝင်းနှင့် ရီရီတို့သည် ဇာတ်ကောင်များ ဖြစ်ကြသည်။
ဤဝတ္ထုတွင် လူ့သဘာဝ၊ လူ့စရိုက်ကို ပေါ်လွင်အောင် ရေးဖွဲ့ထားပြီး ဆရာကြီး ပီမိုးနင်း၏ ကောင်းမွန်ပြေပြစ်သည့် အရေးအသားကိုလည်း လေ့လာနိုင်သည်။
နောင်ဟွိုင်တောင် သည် ရှမ်းတောင်တန်း ရှိ တောင်တစ်ခု ဖြစ်သည်။
မြန်မာနိုင်ငံ၊ ရှမ်းပြည်နယ်တွင် တည်ရှိသည်။
GoogleEarth ပထဝီအနေအထား နောင်ဟွိုင်တောင်သည် ကျောင်းတုံးများ ထူထပ်သည့် တောင်ဖြစ်သည်။
အမြင့်မှာ ၁၉၃၆ မီတာ(၆၃၅၂ ပေ) ရှိသည်။
အနီးအနားရှိ ကျေးရွာများမှာ ပန်လုံရွာ (Panglong) နှင့် စွန့်မွန့်စိစုရွာ(Song Möng Sihsu) တို့ ဖြစ်ကြသည်။
ပန်လုံရွာသည် တောင်၏ အနောက်ဘက် ၂ ကီလိုမီတာအကွာတွင် တည်ရှိသည်။
စွန့်မွန့်စိစုရွာသည် တောင်ခြေအရှေ့ဘက်နားတွင် တည်ရှိသည်။
သံလွင်မြစ်သည် တောင်ယွန်းယွန်း ၂ ကီလိုမီတာ အရှေ့ဘက်သို့ စီးဆင်းသည်။
မော့ပန့်ဘမ်းတောင် (Mawhpung Bum or Mawhpungbum) သည် စစ်ကိုင်းဒေသရှိ သိသာသည့် တောင်တစ်ခု ဖြစ်သည်။
၎င်းသည် ကချင်ပြည်နယ်နယ်နိမိတ်နှင့် နီးကပ်စွာ တည်ရှိသည်။
အမြင့်သည် ၁၈၇၄ မီတာ ရှိ၏။
အရှေ့တောင်အာရှရှိ တောင်များတွင် ထင်ရှားမြင်သာစွာ တည်ရှိနေသည့် တောင်များထဲမှ တစ်ခု ဖြစ်သည်။
Peakbagger - Mawhpung Bum, Myanmar ကိုးကား Category:မြန်မာနိုင်ငံရှိ တောင်များ။
၂၀၁၆ အာရှပေါင်းစည်းရေးဖလားဘောလုံးပြိုင်ပွဲ သည် အာရှ ဘောလုံးအဖွဲ့ချုပ်မှ ပထမဆုံးအကြိမ်ကျင်းပသော အာရှပေါင်းစည်းရေးဖလားပြိုင်ပွဲ ဖြစ်သည်။
၎င်းပြိုင်ပွဲသည် အာရှစိန်ခေါ်ခြင်းဖလား ဖျက်သိမ်းပြီးနောက် အစားထိုးကျင်းပသောပြိုင်ပွဲလည်းဖြစ်သည်။
အသင်းပေါင်း ကိုးသင်း သည် ထိုပြိုင်ပွဲကို ဝင်ရောက်ယှဉ်ပြိုင်ခွင့်ရှိသည်။
ခြောက်သင်းမှာ ၂၀၁၉ အာရှဖလား နှင့် ၂၀၁၈ ကမ္ဘာ့ဖလားအာရှဇုန် ပူးတွဲခြေစစ်ပွဲပထမအဆင့်တွင် ရှုံးနိမ့်ခဲ့သောအသင်းများဖြစ်ပြီး ကျန်သုံးသင်းမှာ ၂၀၁၉ အာရှဖလား ဒုတိယအဆင့် သီးသန့်ခြေစစ်ပွဲများတွင် ရှုံးနိမ့်ခဲ့သောအသင်းများဖြစ်သည်။
ပါကစ္စတန် နှင့် ဘင်္ဂလားဒေ့ရှ် တို့ နုတ်ထွက်မှုကြောင့် အသင်း ၇ သင်းဖြင့်သာ ယှဉ်ပြိုင်ခဲ့သည်။
ခြေစစ်ပွဲအောင်အသင်းများ အောက်ဖော်ပြပါ ခြောက်သင်းမှာ ၂၀၁၉ အာရှဖလား နှင့် ၂၀၁၈ ကမ္ဘာ့ဖလားအာရှဇုန် ပူးတွဲပထမအဆင့်ခြေစစ်ပွဲများတွင် ရှုံးနိမ့်ခဲ့ပြီး ယခုပြိုင်ပွဲကို ယှဉ်ပြိုင်ခွင့်ရသောအသင်းများဖြစ်သည်။
အောက်ဖော်ပြပါ သုံးသင်းမှာ ၂၀၁၉ အာရှဖလား ဒုတိယအဆင့် သီးသန့်ခြေစစ်ပွဲများတွင် ရှုံးနိမ့်ခဲ့ပြီး ယခုပြိုင်ပွဲကို ယှဉ်ပြိုင်ခွင့်ရသောအသင်းများဖြစ်သည်။
ကွင်းများ ပြိုင်ပွဲကို မလေးရှားနိုင်ငံ၊ ကူချင်းမြို့ ရှိ သာရာဝပ်အားကစားကွင်း နှင့် သာရာဝပ်ပြည်နယ်အားကစားကွင်း များတွင် ကျင်းပခဲ့သည်။
မဲခွဲပွဲ မဲခွဲပွဲကို ၂၀၁၆ ခုနှစ် စက်တင်ဘာလ ၈ ရက်နေ့၊ ဒေသစံတော်ချိန် ၁၅:၀၀ နာရီ(UTC+08:00) တွင် မလေးရှားနိုင်ငံ၊ ကွာလာလမ်ပူမြို့ ရှိ အာရှ ဘောလုံးအဖွဲ့ချုပ် ၏ရုံးချုပ်၌ကျင်းပခဲ့သည်။
မဲခွဲပွဲတွင် အသင်းများ၏အဆင့်သတ်မှတ်ချက်များကို ၂၀၁၆ ခုနှစ် ဩဂုတ်လက ထွက်ရှိခဲ့သော ကမ္ဘာ့ဘောလုံးအဖွဲ့ချုပ်၏ အမျိုးသားလက်ရွေးစင်အသင်းများအဆင့်သတ်မှတ်ချက်ဖြင့် ဆုံးဖြတ်ခဲ့သည်။
ပြိုင်ပွဲပုံစံ ပြိုင်ပွဲကျင်းပမည့်ပုံစံသည် အသင်းအရေအတွက်ပေါ်မူတည်၍ အပြောင်းအလဲပြုလုပ်ရန် အာရှ ဘောလုံးအဖွဲ့ချုပ် က ဆုံးဖြတ်ခဲ့သည်။
အကယ်၍ အသင်းကိုးသင်း ပါဝင်ခဲ့လျှင် လေးသင်း တစ်အုပ်စု၊ ငါးသင်းတစ်အုပ်စု ဟူ၍ အုပ်စု ၂ ခုခွဲပြီး အုပ်စုတစ်ခုစီမှ ထိပ်ဆုံးအသင်းများသည် ဗိုလ်လုပွဲ ယှဉ်ပြိုင်ရမည်။
အကယ်၍ ရှစ်သင်းသာ ပါဝင်ခဲ့ပါက လေးသင်း ၂ အုပ်စု ခွဲ၍ အုပ်စုတစ်ခုစီမှထိပ်ဆုံး အသင်း ၂ သင်းစီသည် အကြိုဗိုလ်လုပွဲသို့ ယှဉ်ပြိုင်ရမည်ဖြစ်သည်။
၂၀၁၆ ခုနှစ်ပြိုင်ပွဲတွင်မူ ခုနစ်သင်းသာပါဝင်ခဲ့ရာ အုပ်စုတစ်ခုစီမှ ထိပ်ဆုံး ၂ သင်းစီသည် အကြိုဗိုလ်လုပွဲသို့ ယှဉ်ပြိုင်ခွင့်ရခဲ့သည်။
အုပ်စုအဆင့် ပွဲချိန်များမှာ မလေးရှားစံတော်ချိန် (UTC+08:00) ဖြစ်သည်။
အုပ်စု (က) အသင်းများ၂၁၁၀၃၀+၃၄၂၁၀၁၄၃+၁၃ ၂၀၁၁၀၄−၄၁ ––––––−–––––––−– အုပ်စု (ခ) အသင်းများ၃၂၁၀၇၃+၄၇၃၂၀၁၆၅+၁၆ ၃၁၀၂၃၅−၂၃၃၀၁၂၂၅−၃၁ ရှုံးထွက်အဆင့် ရှုံးထွက်အဆင့်တွင် သာမန်ပွဲကစားချိန်အတွင်း သရေကျနေပါက အချိန်ပို သို့မဟုတ် ပင်နယ်တီ ဖြင့် အနိုင်၊အရှုံးဆုံးဖြတ်သည်။
ပွဲချိန်များအားလုံးသည် မလေးရှားစံတော်ချိန် (UTC+08:00) ဖြစ်သည်။
အကြိုဗိုလ်လုပွဲရလဒ်များ တတိယနေရာလုပွဲ ဗိုလ်လုပွဲ ကိုးကား Category:အာရှပေါင်းစည်းရေးဖလားပြိုင်ပွဲ။
လွိုင်ခိလက်တောင် သို့ ခိလက်တောင် (Loi Hkilek or Loi Kyi-lek) သည် ရှမ်းပြည်နယ်ရှိ ရှမ်းတောင်တန်းတွင် တည်ရှိသည့် တောင်တစ်ခု ဖြစ်သည်။
GoogleEarth ပထဝီအနေအထား လွိုင်ခိလက်တောင်သည် မိုင်းဆတ်ခရိုင်၊ မိုင်းတုံမြို့နယ်၊ မိုင်းကျွတ်ရွာ၏ အရှေ့မြောက်ဘက် ၁၁ ကီလိုမီတာခန့်တွင် တည်ရှိသည်။
Imperial Gazetteer of India ၏ ဖော်ပြချက်အရာ တောင်၏ အမြင့်သည် ၂၁၃၃ မီတာ မြင့်သည်။
သို့သော် အမှန်တကယ်အမြင့်မှာ ၁၉၇၃ မီတာ ဖြစ်သည်။
လွိုင်ဆန်တောင်သည် မြန်မာနိုင်ငံ၊ ရှမ်းပြည်နယ်ရှိ ရှမ်းတောင်တန်းမှ တောင်တစ်ခု ဖြစ်သည်။
GoogleEarth ပထဝီအနေအထား လွိုင်ဆန်တောင်သည် ကျိုင်းတုံခရိုင်၊ မိုင်းပြင်းမြို့နယ်၊ မိုင်းပုရွာ၏ အရှေ့တောင်ဘက် ၂ ကီလိုမီတာခန့်အကွာတွင် တည်ရှိသည်။
တောင်မှ မိုင်းပုလွင်ပြင်ကို အပေါ်စီးမှ ကြည့်ရှုခံစားနိုင်သည်။
နာအိုမီ အိုဆာကာသည် ကမ္ဘာ့တင်းနစ်လောကတွင် သမ္ဘာရင့်သည့် ဆရီနာဝီလျံကို ၆-၂, ၆-၄ ဖြင့် နှစ်ပွဲဖြတ်ကာ ယူအက်စ်အိုးပင်း ချန်ပီယံဆုကြီးအား ဆွတ်ခူးခဲ့သူ ဖြစ်သည်။
သူမသည် ဂျပန်နိုင်ငံသူဖြစ်ပြီး ဆုရရှိချိန်တွင် အသက် (၂၀)သာ ရှိသေးသည်။
thumb|အသက် (၂၀)အရွယ် ယူအက်အိုးပင်း တင်းနစ်ချန်ပီယံဆုရရှိထားသော ဂျပန်နိုင်ငံသူ နာအိုမီ အိုဆာကာ ငယ်ဘဝ နာအိုမီ အိုဆာကာကို ၁၉၉၇-ခုနှစ်၊ အောက်တိုဘာ (၁၆)ရက်နေ့၌ အိုဆာကာမြို့၊ ချိုကူအရပ်တွင် မွေးဖွားသည်။
ဖခင်သည် ဟေလီနိုင်ငံသား ဖြစ်ပြီး လီယိုနတ် ဆန်ဖရန်ဆွာဟု ခေါ်သည်။
မိခင်မှာ ဂျပန်နိုင်ငံသူဖြစ်ပြီး တာမာကီ အိုဆာကာဟု ခေါ်သည်။
နာအိုမီတွင် အစ်မတစ်ယောက်ရှိပြီး မာရီဟု ခေါ်သည်။
အစ၌ သူတို့ မိသားစုသည် ဂျပန်နိုင်ငံတွင် နေထိုင်ကြသည်။
ဖခင်သည် ဟေတီနိုင်ငံတွင် မွေးဖွားပြီး ဂျပန်ကို ရောက်မလာမီက နယူးယောက် တက္ကသိုလ်တွင် တက်ရောက်ပညာသင်ကြားခဲ့သည်။
ထို့နောက် တာမာကီနှင့် တွေ့ဆုံကာ လက်ထပ်ပြီး ဂျပန်နိုင်ငံကို ပြောင်းရွှေ့လာသူဖြစ်သည်။
နာအိုမီ၏ အဖိုးဖြစ်သူသည် မိခင်က လူမည်းတစ်ယောက်ကို အိမ်ထောင်ပြုလိုက်ကြောင်း သိလိုက်ရသည့် အခါတွင် စိတ်ဆိုးဒေါသထွက်ကာ သမီးဖြစ်သူကို အဆက်အသွယ် မပြုလုပ်တော့သဖြင့် (၁၀)နှစ်ခန့် မိသားစုနှင့် အဆက်အသွယ်ပြတ်ခဲ့ရသည်။
နာအိုမီ (၃)နှစ်သမီးအရွယ်တွင် မိသားစုသည် အမေရိကန်ပြည်ထောင်စုသို့ ပြောင်းရွှေ့ကြသည်။
Elmont Alden Terrace မူလတန်းကျောင်းတွင် စတင်ပညာသင်ကြားခဲ့သည်။
Broward Virtual အထက်တန်းကျောင်းမှ ကျောင်းပြီးသည်။
လက်ရှိတွင် ဖလော်ရီဒါတွင် နေထိုင်ကြသည်။
နာအိုမီတို့ မိသားစုသည် ဂျပန် အမေရိကန် နိုင်ငံသားများအဖြစ် ခံယူထားသော်လည်း သူမမှာ ဂျပန်စကား လုံးဝပြောဆိုနိုင်ခြင်း မရှိပေ။
တင်းနစ်လောကသို့ ဝင်ရောက်လာပုံ နာအိုမီနှင့် အစ်မဖြစ်သူ မာရီတို့ နှစ်ယောက်စလုံးသည် ပရော်ဖက်ရှင်နယ် တင်းနစ်အားကစားသမားများအဖြစ် ခံယူထားသည်။
ဖခင်သည် နာအိုမီကို Japan Tennis Association တွင် မှတ်ပုံတင်ပေးသည်။
၂၀၁၃-ခုနှစ်လောက်က စတင်ပြီး တင်းနစ်လောကသို့ ဝင်ရောက်လာခဲ့ပြီး ၂၀၁၃၊ စက်တင်ဘာလတွင် ပရိုအဆင့်သို့ ရောက်ခဲ့ရသည်။
2014 Bank of the West Classic ပွဲတွင် အယ်လာနှင့် ပီထရာမာတီ တို့ကို အနိုင်ရအောင် ရိုက်နိုင်ခဲ့သောကြောင့် အရည်အချင်းပြည့်မီသော တင်းနစ်ကစားသမားအဖြစ် သတ်မှတ်ခြင်းခံရသည်။
2015 WTA ဖိုင်နယ်ပွဲစဉ်တွင် ကာရိုလင်း ဂါစီရာကို အနိုင်ရရှိခဲ့သည်။
နာအိုမီသည် ၂၀၁၈-ခုနှစ်တွင် အဆင့် (၆၈)ဝင် အားကစားသမား တစ်ယောက် ဖြစ်လာခဲ့သည်။
အဆင့်ဆင့် ကျော်ဖြတ်လာခဲ့ရပြီး နောက်ဆုံး၌ ယူအက်စ်အိုးပင်းတွင် အနိုင်ရကာ တင်းနစ် ချန်ပီယံဖြစ်ခဲ့သည်။
Bustle, Popsugar, GQ, Independent, The Japan Times သူမ၏ အင်တာဗျူး နာအိုမီ အိုဆာကာကို နာမည်ကျော် အယ်လင်က The Ellen De Geners Show တွင် ခေါ်ယူပြီး ရုပ်သံပွဲထုတ်သည်။
အယ်လင်က ပွင့်လင်းစွာဖြင့် မေးလိုက်သည်မှာ ဖိုင်နယ်ပွဲစဉ်တွင် ကြုံတွေ့ရသည့် အကြောင်းအရာများ ဖြစ်သည်။